Kamu bisa jelasin ke aku soal Anuwar Ali dalam bahasa melayu?

Profesor Emeritus Tan Sri Datuk Dr. Anuwar Ali (lahir 1946), merupakan seorang ahli ekonomi dan pakar dalam pengajian tinggi di Malaysia. Beliau kini bertugas sebagai Naib Canselor dan Presiden Universiti Terbuka Malaysia. Pengalamannya yang meluas dalam bidang pendidikan bermula apabila menjadi tutor di Fakulti Ekonomi dan Perniagaan di Universiti Kebangsaan Malaysia (UKM) pada tahun 1973. Dengan penuh tekad dan kesabaran beliau kemudiannya mendapat kenaikan pangkat dan dilantik sebagai Dekan di Fakulti dan akhirnya menjadi Naib Canselor UKM pada 1 Mei 1998. Di samping itu, beliau juga merupakan Pengarah Pengajian Tinggi di Kementerian Pendidikan (1995-1998) dan Pengerusi Majlis Peperiksaan Malaysia (2001-2003).

Dilahirkan di Jasin, Melaka pada 11 Julai 1946, beliau mendapat pendidikan menengahnya di Melaka High School. Selepas tamat alam persekolahan beliau melanjutkan pelajaran di universiti terkenal iaitu Queen's University of Belfast, United Kingdom di mana beliau dianugerahkan BSc (Econs) pada 1970. Semasa berada di UKM sebagai seorang tutor dan pensyarah, beliau melanjutkan pelajarannya dan memperolehi sarjana dan kedoktoran dari University of Leicester dan University of Kent, Canterbury, United Kingdom.